Primera quedada de running femení en Gandia
01 febrer 2018

## Primera quedada de running femení en Gandia01 febrer 2018Última actualització: 14 juliol 2025

![](../gestion/img/_AO_7012-copia.jpg)  
  

La regidora d'Esports de l'Ajuntament de Gandia Lydia Morant i Maravillas Aparicio, representant del Club Nosotras Deportistas, han anunciat aquest matí en roda de premsa que el pròxim diumenge 4 de febrer a les 10:00h tindrà lloc la quedada d'entrenament de running per a corredores de Gandia, dins de la sèrie de quedades que es realitzen a diferents ciutats de la Comunitat Valenciana.  
  
Organitzada en col·laboració amb l'Ajuntament de Gandia, l'organització de Nosotras Deportistas i el patrocini de la Diputació de Valencia, aquestes quedades es conceben com una activitat completament gratuïta, sent una de les novetats de la quarta edició de la carrera "**10K fem**" del 4 de març a Valencia. Totes les inscrites rebran una camiseta commemorativa.  
  
"_La ciutat de Gandia és una ciutat referent en el món de l'esport, concretament en el món del running popular, Gandia compta amb dos clubs d'atletisme molt importants, tant a nivell autonòmic com a nivell nacional, comptem també amb una escola d'atletisme, esdeveniments esportius de gran repercussió, com la mitja marató, la Cursa de la Dona (amb una participació d'entre 8.000 i 9.000 persones), o la San Silvestre, per aquests motius s'ha comptat amb Gandia com un dels llocs idonis per a promocionar l'esport, concretament l'esport femení_", afirmà **Lydia Morant**.  
  
L'objectiu d'aquesta iniciativa és donar a conéixer la cursa i aglutinar la quantitat més gran de dones i ajudar-les a superar les seues metes esportives. "_Realitzar 10 kilòmetres és una meta possible d'aconseguir gràcies a l'entrenament. Els encontres comprendran escalfament, tècnica de carrera, canvis de ritme i consells de professionals per a la bona pràctica de running_", comentà **Maravillas Aparicio**.  
  
Les persones interesades poden realitzar la inscripció a www.carrera10kfem.com/quedadas